Príloha P7 Požiadavky na tranzíciu

1. Opis požiadaviek na predloženie návrhu na integráciu riešenia do prevádzky

Súčasťou ponuky na dodávku diela je aj voliteľný balík prác spojený s prebratím dodaného diela do prevádzky pod dodávateľa nového riešenia.

Za účelom posúdenia vhodnosti odovzdania dodaného diela do prevádzkovej zodpovednosti dodávateľa je potrebné zo strany dodávateľa po ukončení migrácie všetkých funkčných blokov predložiť dokument „Návrh integrácie riešenia do prevádzky“

Dokument musí obsahovať aspoň nasledujúce informácie:

* Zoznam zariadení, ktorých sa prevádzková činnosť má týkať
* Chronologický zoznam návrhu činností, prostredníctvom ktorých sa dodávateľ integruje do prevádzkového procesu zariadení nového riešenia. V rámci návrhu sa počíta s definovaním rozsahu pracovných stretnutí, určení prevádzkových tímov a rozdelení kompetencií pri realizácií proaktívnych činností, reaktívnemu riešeniu problémov a riešeniu zmenových požiadaviek.
* Návrh periodicity proaktívnej kontroly prevádzkového stavu riešenia (profylaxie)
* Návrh formy výstupu proaktívnej kontroly prevádzkového stavu riešenia (profylaxie)
* Návrh životného cyklu procesu riešenia reaktívnych prevádzkových problémov riešenia. V rámci implementácie prevádzky sa počíta s onboardingom prevádzkového personálu dodávateľa do interného ticketovacieho systému obstarávateľa (JIRA)
* Návrh životného cyklu procesu riešenia zmenových požiadaviek na úpravu konfigurácie riešenia. V rámci implementácie prevádzky sa počíta s onboardingom prevádzkového personálu dodávateľa do interného ticketovacieho systému obstarávateľa (JIRA)
* Návrh formy a dokumentácie stavu konfigurácie podstatných častí riešenia z hľadiska jeho prevádzky
* Návrh životného cyklu procesu úpravy dokumentácie podstatných častí riešenia z hľadiska jeho prevádzky